नाटक पैघ नटकिया के बिहार आ उत्तर प्रदेश क माफिया गैंग पर आधारित कथानक अछि जे समाज मे स्वार्थी लोग सबकए देख बैत अछि। बतौर निर्देश प्रकाश झा कहैत छथि जे इ नाटक आजुक समाज लेल प्रासंगिकता अछि, आजुक समय मे स्वार्थी आ खाली अपना बारे मे सोचैत समाज लेल इ नाटक एकटा सही चित्रण अछि। इ नाटक असली-नकली आ असामान्य वर्ग क कहानी अछि जेकरा बड पैघ नाटकीय ढंग स पेश कैल गेल अछि। एकर कथा ग्रामीण आ शहरी जीवन क एकटा दिलचस्प पृष्ठभूमि क इर्द गिर्द घुमैत अछि। प्रकश कहैत छथि जे इ नाटक मानसिक परिवर्तन क कठिनता क सुन्दर रुपंतारण अछि।
 विगत दिन भेल एहि नाटक क मंचन क राष्ट्रिय पटल पर खूब वाह-वाही भेटल छल जाहि से उत्साहित मैलोरंग क टीम एकर मैथिली मंचन क मोन बनेलक अछि।
 एहि बेरक आयोजन कए व्यावसायिकता क रंग दैत मैलोरंग नाटक देखबाक लेल आतुर लोक स मात्र 100 टका क शुल्क ल रहल अछि जे नाटक क भव्यता क देखैत बहुत कम अछि। दिल्ली क श्री राम सेंटर एक बेर फेर मैथिल क उत्साह आ जोश क गवाह बनत तेकर पूरा संभावना अछि। 